Elfyn Evans ja Scott Martin toovad esmakordselt M-Sport meeskonna Ford Fiesta WRC Shell Helix Rally Estonia starti - Ralli.ee
Elfyn Evans Soome rallil 2018 Foto: Gevin Peet
Elfyn Evans ja Scott Martin M-Sport meeskonnast stardivad tänavusel Shell Helix Rally Estonial, mis sõidetakse 12.-14. juulil Lõuna-Eestis. Evans ja Martin, kes tulevad Rally Estoniale Ford Fiesta WRC autoga, on hetkel maailmameistrivõistlustel neljandal kohal. Elfyn Evansi parim tulemus WRC sarjas on 2017. aasta Wales Rally GB võit koos Dan Barrittiga. Kokku on ta WRC sarjas poodiumile tõusnud üheksal korral. Elfyn Evans ja Scott Martin on kolmandad WRC sarja tippsõitjad Andreas Mikkelseni ja Anders Jaeger-Amlandi ning Esapekka Lappi ja Janne Fermi kõrval, kes on teatanud oma osalemisest Shell Helix Rally Estonial, mis on esimest korda korraldatav ametlik WRC promotsiooniralli.
🏴󠁧󠁢󠁷󠁬󠁳󠁿 WELCOME, ELFYN EVANS 🏴󠁧󠁢󠁷󠁬󠁳󠁿Elfyn Evans and Scott Martin from M-Sport are the next WRC Manufacturer Team…
Posted by RALLY ESTONIA on Neljapäev, 6. juuni 2019
Elfyn Evans:“Osalemine tänavusel Rally Estonial on midagi sellist, mida juba ootan. Ma pole siin varem osalnud, aga olen kuulnud selle ralli kohta palju head ja tahan juba seda ise kogeda. Eesti teed pole mulle võõrad, 2017. aastal testisime siin M-Sport meeskonnaga ja ma saan kinnitada, et need katsed olid muljetavaldavad. Need on väga kiired ja see saab olema meile perfektseks võimaluseks saada kiirus peale suvepausi WRC’s üles enne kui läheme Soome WRC etapi eelsele testile.”
Elfyn Evans ja Scott Martin Foto: Jaanus Ree/Red Bull Content Pool
Richard Millener, M-Sport meeskonna juht:“Rally Estoniast on saanud sündmus, kuhu kõik tahavad minna. Paljud M-Spordi kliendid on siin osalenud ja meie jaoks on Elfyni ja Scotti osalemine Ford Fiesta WRC’ga Rally Estonial väga oluline. Eesti fännid on WRC sarjas kuulsad ja kui kohal on nelja WRC tehasemeeskonna autod, on kohapealne atmosfäär kindlasti fantastiline. Õnneks saame Eestis ise seda kõike juba varsti kogeda. Rally Estonia tuleb kindlasti võimas ja samas meie jaoks oluline, et meie sõitjad saaksid enne Soome MM-ralli teste hea hoo üles.”
Urmo Aava, Shell Helix Rally Estonia direktor:“See, et oleme suutnud luua Eestis sündmuse, mis on WRC sarja inimeste, meeskondade ja sõitjate silmis kõrgel kohal, on meile suur tunnustus. M-Sport meeskonna ja Elfyn Evansi ning Scott Martini startimine Rally Estonial on märgiline, sest nad on siin esimest korda. Siin ei saa alahinnata 2017. aastal toimunud testi Eestis, kust nad said esmase ettekujutuse meie katsetest. M-Sport meeskond on teinud palju tööd Ford Fiesta WRC autoga ja olen kindel, et Rally Estonia kiired ja trampliinidega katsed sobivad Elfynile ja Scottile ning Ford Fiesta WRC autole hästi ja ootan juba huviga, millist kiirust nad siin näitavad.”
Ott Tänak ja Martin Järveoja võitsid dramaatilise Portugali ralli
Grossi Toidukaubad Viru rallile registreerus 64 võistluspaari kuuest riigist